Lav et referat af nedenstående tekst:

Tekst:
Tegn din følelse med et stykke kridt på væggen. Mærk dit åndedræt, mens du maler en lige streg oppefra og ned. Eller se dig selv i en anden persons spejl. Gæsterne skal føle, mærke og lege i en nyåbnet udstilling i Doverodde Købmandsgård i Sydthy, der de seneste år har huset en afdeling af Statens Museum for Kunst, SMK Thy. Det er den internationalt kendte kunstner Jeppe Hein, der står bag den interaktive udstilling, hvor folk er inviteret til at komme og være en del af det, prøve grænser af og turde at komme lidt ud af deres komfortzone. - Jeg tror på, at vi lever i en verden, hvor man skal åbne sit hjerte mere op. Med kreativitet, empati og nærværsøvelser tror jeg på, at vi kan åbne vores hjerter mere op. Det tror jeg, man kan gøre ved at være en del af udstillingen, siger han. Ifølge ham kan kunst aktivere vores følelser og sanser dybt inde. Det skal udstillingen med navnet "Under overfladen" også gerne gøre. - Jeg hjælper med at få folk ud af deres komfortzoner, og når man tør at træde ud af den, så oplever man noget nyt og at få ideer, siger han. Flytter selv til Thy Der er også nye ting på vej for kunstneren selv. Jeppe Hein flytter nemlig snart til Klitmøller efter at have boet i Berlin i 22 år. Hans egen familie bor faktisk allerede i Thy, og hans børn går i skole i Torsted. Derfor betyder det noget særligt for ham at få lov til at lave sin udstilling i disse rammer. - Da jeg fik invitationen til SMK i København, så blev jeg enormt beæret og stolt over, at jeg skulle vise her. I led i at min familie er flyttet herop, og at jeg også snart bor her i Thy, så giver det et ekstra hjertesmil. - Det er et meget fint sted at vise sin kunst, og jeg ved, det bliver taget meget seriøst her i kommunen på det her sted, siger han. Udstillingen kan opleves indtil 22. oktober. Herefter går der en omfattende ombygning i gang af købmandsgården i Doverodde.

Referat:
I Doverodde Købmandsgård står kunsteren Jeppe Hein bag en interaktiv udstilling, som inviterer folk til at være lege og prøve deres grænser af.